text: [{"text_idx": "#000004", "text": "Ejansiin Madaallii Barnootaa fi Qormaata Biyyoolessaa ibsa baaseen, barattoonni bara kana qabxii seensa dhaabbilee barnoota ol\u2019aanoo argatan hundi, ramaddii isaanii toora websaayitii seenuun laallachuu ni danda\u2019u jedhe"}, {"text_idx": "#000005", "text": "Ministeerri Saayinsii fi Barnoota Ol\u2019aanoo qabxii seensa dhaabbilee barnoota ol\u2019aanoo ji\u2019a dabre keessa kan ibse yoo tahu, qabxiin seensa Yunivaristiiwwanii bara kana gosa barnootaa Afaan Ingilizii, Herreega, Iskoolastiiks Aptiitiyuudii, Fiiziksii fi Ji\u2019oograafii qofa irratti kan hundaaye ta\u2019uu ibsuun ni yaadatama."}, {"text_idx": "#000006", "text": "Ministeerichi akka ibsetti Qabxii qormaata biyyoolessaa kutaa 12ffaa ifa taheen, bara kana barattoonni 142,821 dhaabbilee barnoota o\u2019laanoo mootummatti ramadamanii jiru. Haaluma kanaan Dardarran 46,416 fi shamarran 32,865 walumaa galatti barattoonni 79,281(%55.5) saayinsii uumamaatiin, akkasumas dardarran 34,838 fi shamarran 28,702 walumaa galatti barattoonni 63,540 (%44.5) saayinsii hawaasummaatin yunvarsiitiiwwan mootummaatti kan ramadaman tahuu ibsame."}]